**GODIŠNJE IZVJEŠĆE O RADU UDRUGE UDOMITELJA DJECE GRADA ZAGREBA ZA 2023. GODINU**

**Podaci o Udruzi:**

Puni naziv Udruge:Udruga udomitelja djece Grada Zagreba

OIB: 92087982739

Matični broj: 05790107

Žiro račun (IBAN): HR5923400091111238151

Adresa: Vidikovac 11, Zagreb

Telefon: 099/496 5508

E-mail adresa: e-mail: udomitelji.djece.zg@gmail.com

Datum osnivanja: 1.6.2023.

Osnivačice: Anita Dakić, Barbara Dakić, Jadranka Rob, Tatjana Prosenik i Dora Kuharić

Ukupan broj članova: 26

Broj aktivnih članova: 26.

Osobe ovlaštene za zastupanje: Anita Dakić, predsjednica i Barbara Dakić, tajnica Udruge.

Udruga je upisana u Registar udruga Republike Hrvatske pod registarskim brojem 2104772, 1. lipnja 2023. godine te u Registar neprofitnih organizacija pod RNO brojem 0485730 21. lipnja 2023. godine.

Udruga je primarno osnovana u cilju promicanja, razvoja i unapređenja udomiteljstva za djecu te radi zastupanja interesa udomljene djece i udomitelja. Kroz projekte, edukacije i informiranje jačamo kvalitetu udomiteljstva. Edukativnim aktivnostima doprinosimo osnaživanju udomitelja i djece bez odgovarajuće roditeljske skrbi te tako doprinosimo kvalitetnom i odgovornom društvu, ali i povećanju svijesti o potrebama udomiteljstva.

**MISIJA I VIZIJA**

**Ciljevi Udruge su**:

**Djelatnosti Udruge su:**

**Rad Udruge treba biti prepoznat i kroz:**

* organiziranje likovnih izložbi, plesnih, folklornih, glazbenih i scenskih manifestacija i festivala sa ciljem senzibiliziranja javnosti na potrebu udomljavanja djece
* organiziranje edukativnih projekata i edukativnih programa sa ciljem unapređenja kvalitete života djece i njihovih udomitelja
* održavanje stručnih seminara, tečajeva, tribina, predavanja, skupova i okruglih stolova sa ciljem promicanja i razvoja udomiteljstva kao primarnog oblika zaštite djece bez odgovarajuće roditeljske skrbi
* edukativno-stručne radionice i stručna savjetovanja sa ciljem poticanja i stručnog usavršavanja udomiteljstva, kao i njegovanje etike u djelatnosti udomiteljstva
* rad na poboljšanju kvalitete života udomiteljske skrbi za djecu smještenih korisnika kroz organiziranje i osmišljavanje akcija poput zajedničkih rekreativnih priredbi, druženja i okupljanja
* sudjelovanje na domaćim i međunarodnim skupovima i seminarima koji su u vezi sa ciljevima i djelatnostima Udruge
* razvijanje programa suradnje sa srodnim organizacijama u zemlji i inozemstvu, kao i uključivanje u rad sa srodnim organizacijama u Hrvatskoj i izvan nje.

**Područje djelovanja je socijalna djelatnost.**

**Ustrojstvo:**

**Tijela Udruge su:**

**Sjedište i ured Udruge**

Udruga Udomitelja djece Grada Zagreba registrirana je na adresi Vidikovac 11 u Zagrebu dok većinu aktivnosti provodi u prostorima Mjesnog Odbora „Šestinski dol- Vrhovec“ na adresi Ilica 181 u Zagrebu. Korištenje prostora odobrio je Gradski ured za mjesnu samoupravu, promet, civilnu zaštitu i sigurnost od 6. studenog 2023. godine. Temeljem toga Udruga koristi prostor u terminu od 16.00 do 20.00 sati subotom.

Udruga se trenutno financira isključivo iz članarina i donacija te nema drugih izvora financiranja. To je jedan od razloga zbog čega nema niti zaposlenika.

Na Skupštini održanoj 11. studenog 2023. godine prihvaćen je Operativni plan rada za 2024. godinu, a svi važni dokumenti Udruge objavljeni su javno na mrežnoj stranici Udruge (<https://udruga-udomitelja-djece-grada-zagreba.webador.com/>) u kategoriji *Dokumenti.*

Udruga okuplja različite profile udomitelja, tradicionalne i srodničke udomitelje među kojima su udomitelji različitih zanimanja i zvanja, od SSS do doktora znanosti, koji svojim stručnim znanjem aktivno doprinose razvoju kvalitete udomiteljstva jednako kao i s vrlo važnog iskustvenog aspekta udomiteljstva.

**Aktivnosti**:

**Vidljivost**:

Udruga prepoznaje važnost toga da bude vidljiva u javnosti ne samo kako bi okupila postojeće udomitelje, već i kako bi privukla potencijalne udomitelje. Stoga je jedna od prvih aktivnosti upravo bila kreiranje web stranice Udruge gdje su objavljeni važni dokumenti, fotografije kojima su obilježene određene aktivnosti, obavijesti, jedinstvene praktične informacije na temu kako postati udomitelj i prava i obveze udomitelja i djece. Web stranica se pokazala vrlo korisna u praćenju posjeta stranice na tjednoj bazi. Neki članovi Udruge su postali članovi upravo jer su naišli na informacije koje su podijeljene na web stranici.

Osim toga, Udruga je kreirala i profil na Facebook stranici gdje je zatvorena grupa članova i onih koji nisu članovi gdje kroz online ankete Udruga ispituje potrebe udomitelja, daje savjete i dijeli druge informacije širem krugu udomitelja. Trenutno Udruga broji 572 pratitelja.

**Informiranje i senzibiliziranje javnosti**

Samo dobro informirani udomitelji su osnaženi udomitelji. Tako osim web stranice i Facebook profila Udruga okuplja udomitelje i informira ih i putem whatsapp grupe. Udruga redovito prati pravne izmjene pravnih propisa koji se odnose na udomiteljstvo i socijalnu skrb kako bi informacije o ostvarivanju tih prava bile odmah dostupne udomiteljima.

Predstavnica udruge sudjelovala je na Otvorenim vratima povodom obilježavanja Svjetskog dana djeteta, u organizaciji Zaklade Hrvatska za djecu, gdje predstavnica udruge sudjeluje na panelu „Udomiteljstvo kao most ljubavi“ s ciljem podizanja svijesti o potrebama udomiteljstva.

Za djecu je tog dana bila organizirana rock-predstava Ježeva kućica u kazalištu Trešnja. Tijekom godine sudjelovali smo i u akciji Božićna čarolija koja je organizirana od strane Foruma za kvalitetno udomiteljstvo, i Spojimo Hrvatska srca od strane Zaklade Hrvatska za djecu. Mnogi građani su time dobili priliku čuti za udrugu i direktno podržati udomitelje.

**Jačanje kapaciteta udomitelja:**

Održavani su redovni sastanci udomitelja subotom u prostoru MO Šestinski dol – Vrhovec.

1. **Razmjena iskustava**
2. **Edukacija**

**Razmjena iskustava** o udomiteljstvu je nešto neprocjenjivo za svakog udomitelja i onu osobu koja tek razmišlja to postati. Na taj način udomitelji su dodatno osnaženi za pružanje kvalitetne skrbi udomljenoj djeci. Uspostavljeno je mreža međusobne podrške.

Iskustva su različita i stoga neizmjerno korisna svima. Udomitelji se tako sastaju u prostoru koji su dobili na korištenje i među sobom iznose izazove s kojima se nose, razgovaraju o mogućim rješenjima, međusobno se savjetuju i sl. Osim u tim terminima udomitelji su se družili i na izletu u Maksimiru gdje su imali priliku svoje iskustvo udomljenja podijeliti upravo s potencijalnim udomiteljima. Zatim, smo se podružili u Lovačkom domu. Kroz zajednička druženja udomitelja i djece, imali smo priliku zajednički uživati na koncertu u Lisinskom, dječjoj predstavi u kazalištu Žar-ptica te na klizanju u Ledenom parku.

Članovi udruge su organizirali kreativne radionice na temu izrade božićnih ukrasa kojima su uredili izložbeni prostor udruge.

U prosincu su održane **dvije radionice**: za udomitelje i djecu pod temom „STOP nasilju“ u organizaciji Foruma za kvalitetno udomiteljstvo i FICE Hrvatska. Edukacije su bile iznimno korisne jer su pružile osnove za prepoznavanje djece potencijalnih žrtava nasilja.

Udomitelji su sudjelovali na **godišnjim edukacijama** organiziranim od strane Zavoda za socijalni rad.

* redovita godišnja edukacija udomitelja na temu: Sve boje osjećaja/ senzorna integracija – zašto je važna, organizirana od strane Centra za djecu Zagreb, Nazorova 49. Edukaciju su provele stručne radnice Doma za djecu. Tema je zaista bila iznimno korisna i približila nam kako da shvatimo dijete, njegove osjećaje, kroz što dijete prolazi nakon odvajanja roditelja. Razumjeti njegove osjećaje znači pomoći mu da se bolje nosi s neugodnim osjećajima i bolje integrira u udomiteljsku obitelj.
* Grupa za podršku organizirana od strane Udruženja Djeca prva, Hrvatskog proljeća 34/ll. Gdje je predviđeno je održavanje od ukupno 7 susreta do kraja svibnja 2024, a u boliku održavanja sastanaka jednom mjesečno, a grupu vodi mag.psych.
* sudjelovali smo na 15. Nacionalnom susretu udomiteljskih obitelji „Udomiteljstvo u srcu“ održanom na terenu Sportsko-rekreacijskog centra Vunsko polje, u sklopu kojeg je održano interaktivno predavanje na temu očuvanja mentalnog zdravlja udomitelja u svrhu prevencije sagorijevanja i osiguravanja najvišeg standardna kvalitete brige o djeci prezentirano od strane prof. psihologije Mirela Miharija te predstavnice Tima za udomiteljstvo Hrvatskog zavoda za socijalni rad, Županijske službe Varaždinske županije.

FINANCIJSKO IZVJEŠĆE:

Za sada se Udruga financira isključivo iz članarina Članova te jedne donacije privatnog građanina.